**ELŐTERJESZTÉS**

**Körmend város Önkormányzata Képviselő-testülete 2017. január 26-i ülésére**

**Tárgy: 110/1996 sz. határozat visszavonása**

Tisztelt Képviselő-testület!

Az Önkormányzatnak 2016. december 15-i ülésén kellett döntést hoznia arról, hogy az állami fenntartású köznevelési intézményekben a szakmai feladatellátást követően a működtetést is át kell adnia a Klebelsberg Intézményfenntartó Központnak.

A Képviselő-testület 1996-ban hozott határozatot (110/1996 sz.) arról, hogy a kibocsátó intézmények által adományozott díszoklevelekhez anyagi elismerést is nyújt. Az Arany Oklevélhez a mindenkori minimálbér összege, a Gyémánt Oklevélhez a minimálbér 30 %-kal, a Vas Oklevélhez a minimálbér 60 %-kal, a Rubin Oklevélhez a minimálbér 90 %-kal megemelt összege társult. A 142/1997 sz. határozatban úgy módosította a korábbi döntését a Képviselő-testület, hogy a határozat visszavonásig érvényes.

Az Önkormányzat mindig felelősen viseltetett az intézményekkel kapcsolatban, hisz amíg lehetett részt vállalt működtetésükben. Az említett önkormányzati határozat hosszú időn keresztül történő végrehajtása is alátámasztja ezt. A decemberben kötelezően meghozott döntést követően minden jog átkerült a Klebelsberg Intézményfenntartó Központhoz. Az intézmények fenntartása és működtetése nemcsak jogokkal, kötelezettségekkel és felelősséggel is jár, melynek birtokosa ma már a Klebelsberg Intézményfenntartó Központ. Az elismerések ilyen formájának biztosítása is ebbe a kategóriába tartozik, ezért a 110/1996 sz. határozat visszavonása indokolt.

**HATÁROZATI JAVASLAT**

Körmend város Önkormányzata Képviselő-testülete a 142/1997. sz. határozatával módosított 110/1996. sz. határozatát visszavonja.

Felelős: jegyző

Határidő: azonnal

Körmend, 2017. január 16.

**Bebes István**

**polgármester**